CELEX: C2005/069/35
Language: da
Date: 2005-03-19 00:00:00
Title: Sag T-466/04: Sag anlagt den 19. november 2004 af Elisabetta Dami mod Kontoret for Harmonisering i det Indre Marked (Varemærker og Design) (KHIM)

19.3.2005   
            
            
               DA
            
            
               Den Europæiske Unions Tidende
            
            
               C 69/18
            
         Sag anlagt den 19. november 2004 af Elisabetta Dami mod Kontoret for Harmonisering i det Indre Marked (Varemærker og Design) (KHIM)
   (Sag T-466/04)
   (2005/C 69/35)
   Det sprog, stævningen er affattet på: fransk
   Ved De Europæiske Fællesskabers Ret i Første Instans er der den 19. november 2004 anlagt sag mod Kontoret for Harmonisering i det Indre Marked (Varemærker og Design) (KHIM) af Elisabetta Dami, Milano (Italien), ved advokaterne Paolo Guido Beduschi og Silvia Giudici. Den anden part i sagen for appelkammeret var The Stilton Cheese Makers Association.
   Sagsøgeren har nedlagt følgende påstande:
   
               —
            
            
               Det fastslås, at skrivelsen af 4. juni 2004, rettet til Kontoret for Harmonisering i det Indre Marked (Varemærker og Design) og underskrevet af parterne i fællesskab, ikke indeholder en erklæring om, at sagen for appelkammeret skal bringes til ophør, men alene en almindelig anmodning om udsættelse.
            
         
               —
            
            
               Afgørelse truffet den 20. september 2004 af Andet Appelkammer ved Kontoret for Harmonisering i det Indre Marked (Varemærker og Design) i sag R 973/2002-2 annulleres og sagen hjemvises til appelkammeret.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren.
            
         
               EF-varemærket, der søges registreret:
            
            
               Ordmærket »GERONIMO STILTON« for varer og/eller tjenesteydelser i klasse 16 (bøger m.v.), 25 (beklædning m.v.), 28 (spil m.v.), 29 (kød m.v.), 30 (kagedej m.v.) og 41 (undervisningsvirksomhed m.v.) – ansøgning nr. 1 345 503.
            
         
               Indehaver af det i indsigelsessagen påberåbte varemærke eller tegn:
            
            
               The Stilton Cheese Makers Association.
            
         
               Det i indsigelsessagen påberåbte varemærke eller tegn:
            
            
               Det nationale ordmærke »STILTON«; de beskyttede oprindelsesbetegnelser WHITE STILTON CHEESE og BLUE STILTON CHEESE.
            
         
               Indsigelsesafdelingens afgørelse:
            
            
               Indsigelsen taget til følge med hensyn til klasse 29 og 30.
            
         
               Appelkammerets afgørelse:
            
            
               Efter ændringerne i specifikationen af de omhandlede varer i henhold til parternes fælles skrivelse af 4. juni 2004 fandt appelkammeret, at indsigelsen var blevet trukket tilbage og at sagen følgelig var afsluttet. Da det eneste spørgsmål, der ifølge appelkammeret skulle afklares, var spørgsmålet om fordeling af sagsomkostningerne, pålagde det hver af parterne at bære deres egne gebyrer og omkostninger i indsigelsessagen og i klagesagen.
            
         
               Søgsmålsgrunde:
            
            
               Til støtte for søgsmålet har sagsøgeren gjort gældende, at skrivelsen af 4. juni 2004 alene indeholdt en almindelig anmodning om udsættelse af sagen for at gøre det muligt for parterne selv at løse det spørgsmål, der stadig var åbent, nemlig hvilke andre varer udover mælkeprodukter og ost, der skulle fjernes fra klasse 29 for at gøre det muligt for indsigeren at trække sin indsigelse tilbage. Appelkammeret har begået en fejl ved at fastholde, at sagsøgeren, der havde underskrevet anmodningen om udsættelse, dermed havde accepteret det, som indsigeren havde anmodet om.